Dá sa schudnúť behom? Prinášame ti bežecký plán na chudnutie!

Metadescription: Chudnutie behom? Pre mnohé z nás to znie ako beh na dlhé trate . Dnes si niečo povieme o tom, prečo a ako začať behať ak chceme schudnúť. Pobežíme spolu za krajšou postavou.
Dá sa behom vôbec schudnúť?
V prvom rade si poďme zodpovedať túto najzákladnejšiu otázku. Chôdza a beh sú pre človeka prirodzené formy pohybu. Samozrejme vychádzajme z toho, že nemáme žiadne zdravotné obmedzenia typu poškodenia kĺbov a iné. V tom prípade by sme mali radšej behanie konzultovať s ošetrujúcim lekárom. Ani pri menších zdravotných problémoch sa tejto prirodzenej aktivity nemusíme vzdať. Už aj rýchla chôdza dokáže zázraky.
Chudnutie behom je však samostatná kategória. Podľa zahraničných štúdií, lekári podporujú akúkoľvek kardio aktivitu, avšak zhodnú sa na jednom. Behom sa dá schudnúť! Tajomstvo tkvie v obyčajnej matematike. Behom jednoducho spálite viac kalórií ako chôdzou.
Aké sú ďalšie výhody pravidelného behu?
Podľa výskumov vedcov pravidelný beh zahŕňa tieto zdravotné benefity:
· pomáha pri chudnutí a taktiež pomáha udržiavať požadovanú hmotnosť
· upevňuje kondíciu
· posilňuje imunitný systém
· pomáha predchádzať alebo lepšie zvládať chronické ochorenia
· posilňuje srdce
· môže predĺžiť život a jeho kvalitu
Podľa štúdie publikovanej v Národnom centre biotechnologických informácií beh je skutočne skvelou aktivitou aj pre mentálne zdravie. Aeróbne cvičenia ako je napríklad beh, plávanie, bicyklovanie ale aj záhradkárčenie a tanec skutočne zlepšujú náladu, a zlepšujú fyziologickú odpoveď tela na stres. Takže milé dámy, ak si chcete udržať dobrú náladu a požadovanú hmotnosť stačí vám vraj už 30 minút aeróbnej fyzickej aktivity tri krát týždenne. Ak však chcete schudnúť, tu už potrebujete určitý bežecký plán. 
Aký je rozdiel medzi rýchlou chôdzou a behom?
Samozrejme v rýchlosti a aj počte spálených kalórií. Rýchla chôdza sa pohybuje v rozmedzí okolo 4 km za hodinu. Ak chcete spáliť aj kalórie rýchlou chôdzou samozrejme môžete. Hlavne na začiatku býva ťažšie behať v plnej rýchlosti, môžu sa dostaviť nepríjemné pocity zadýchania alebo pichania, čo môže nakoniec celý beh znechutiť.
Ak však chceme začať spaľovať kalórie aj rýchlou chôdzou musíme kráčať aspoň 40 minút. Prečo? Pretože prvých 15 až 20 minút sa telo zahrieva a čerpá len zo sacharidov. Až po približne 30 minútach začne čerpať aj z tukových zásob.
Naopak za beh sa považuje aktivita v rozmedzí 3 až 5 km za hodinu. Skúsení bežci dokážu zrýchliť na 7, či dokonca 10 km za hodinu!

Aké druhy behu poznáme?
Poznáme viac druhov behu, a je dobré ich aj striedať. Prečo? Lebo telo si rýchlo zvykne na určitý typ pohybu a je možné, že prestane spaľovať žiadané kalórie. Naopak, keď telo vystavíme určitému stresu a rôznym fyzickým faktorom, nakopne ho to k efektívnejšiemu spaľovaniu tukov.
Základný typ behu – je to presne to, čo si ľudia predstavia pod pojmom beh. Kratšie alebo dlhšie trate, maximálne 10 kilometrov v pomalšom tempe.
Beh na dlhé trate – aj chudnutie môže byť behom na dlhé trate. V pomalšom tempe sa dá zdolať aj 15 až 20 kilometrov. No tento typ je vhodný pre skúsenejších bežcov.
Beh v intervaloch – krátke, intenzívne intervaly sa striedajú s kratšími prestávkami rýchlej chôdze alebo pomalého behu. Napríklad pol kilometra rýchleho šprintu sa strieda s pol kilometrom rýchlej chôdze. Máme  pre teba dobrú správu, práve toto ti naštartuj spaľovanie tukov!
Beh s prevýšením – napríklad hore kopcom. Ak nemáš takýto terén k dispozícii, môžeš si samozrejme pomôcť trenažérom v posilňovni. Skús si dať napríklad 10 krát po minúte behu do kopca, a uvidíš ako sa ti zlepší celková kondícia.
Zaujímavá štúdia z Ameriky
Tušila si, že šprint a beh v intervaloch spaľuje kalórie až do 48 hodín po skončení fyzickej aktivity? Je to skvelá správa. Funguje to tak, že pri šprinte alebo behu do kopca sa zapája do práce oveľa viac svalov ako pri „normálnom“ behu. Potom tie svaly spotrebujú aj viac energie na regeneráciu. Toto sa v odbornej literatúre popisuje ako „afterburn effect“. 
Drž sa nášho bežeckého plánu a určite schudneš!
Ako začať?
Stanov si frekvenciu : to znamená určiť si koľko krát do týždňa budeš behať. Stanov si reálne ciele, na začiatok si napríklad urči cieľ -  behanie 3 krát týždenne.
Nikdy nezabudni na rozcvičku : bohužiaľ stále mnohé z nás zabúdajú na túto dôležitú časť tréningu. Skús sa aspoň 5 minú ponaťahovať, dopriať si kvalitný strečing. Môžeš tak zabrániť zraneniam z presilenia, ale aj silnej svalovici.
Cool down :to znamená ukľudniť telo po behu napríklad 5 minútami rýchlejšej chôdze kedy treba postupne spomaľovať.
Sprav si časový harmonogram: na úplný začiatok si daj 30 minút maximálne. To znamená 5 minút rozcvička, 20 minút behu a 5 minút cool down. Pomôcť ti v tom môžu rôzne aplikácie na behanie v telefóne alebo smart hodinky. Postupne bude treba čas behu samozrejme navyšovať.
Ultimátny bežecký plán len pre teba: 

Tak už sme sa dostali k samotnému bežeckému plánu na mesiac, ktorý ti môže poslúžiť ako návod na začiatok k dosiahnutiu vytúženého cieľa, ktorým je schudnúť a nadobudnúť top kondičku. Nezabúdaj, že treba začať opatrne a nie sa hneď preťažiť. Energiu radšej investuj do vytrvalosti a motivácie. Každý jeden tréning opakuj 3 až 4 krát týždenne.
1.týždeň:
- 5 minút rozcvička
- 1 minúta behu v tempe aké bude pre teba prirodzené, potom 2 minúty stredne rýchlej chôdze. Opakuj to 7 krát
- 5 minút cool down
2.týždeň:
- 5 minút rozcvička
- 2 minúty rýchlejšieho behu, potom 2 minúty stredne rýchlej chôdze. Opakuj to 5 krát
- 5 minút cool down
3.týždeň:
- 5 minút rozcvička
- 3 minúty rýchlejšieho behu, potom 2 minúty stredne rýchlej chôdze. Opakuj to 4 krát
- 5 minút cool down
4.týždeň:
- 5 minút rozcvička
- 4 minúty rýchlejšieho behu, potom 2 minúty stredne rýchlej chôdze. Opakuj to 3 krát
- 5 minut cool down
Nezabudni ani na správny jedálniček
Hovorí sa, že 70% krásnej postavy tvorí strava a iba 30% cvičenie. Nie je to úplne pravda, ako sme si totiž už spomenuli, beh nakopne spaľovanie kalórií ešte aj po cvičení. Pre to je o to dôležitejšie aby si do seba dostala čo najviac kvalitných živín práve po fyzickej aktivite. Podľa lekárskej štúdie intenzívny beh pomáha dokonca regulovať pocit hladu pomocou hormónu s názvom ghrelín, ktorého produkcia sa práve po fyzickej aktivite zvýšuje. Nehovoriac o hormónoch šťastia, endorfínoch. Takže vďaka behu budeš nielen štíhla, ale aj v dobrej nálade .
Pred behom sa oplatí dať si napríklad nejaké rýchlo uvoľňujúce sa sacharidy ako ovocie alebo aj tabuľku horkej čokolády. No a po cvičení na pečivo radšej zabudni, zdravšie bude dať si nejaký kvalitný proteín v podobe kuracích pŕs alebo ryby. 
Mimochodom ak si kávičkárka, malé espresso pred tréningom ti pomôže zvýšiť výkon. 

Záver
Aj keď beh sa spočiatku môže zdať ťažký, hlavne pre nás začiatočníčky, oplatí sa v ňom vytrvať. Odmenou ti bude krajšie a zdravšie telo, ale aj vyrovnaná myseľ. Obrovským bonusom behania je, že naň nepotrebuješ žiadnu drahú výstroj, dá sa praktizovať skoro v každom počasí, vonku v prírode, aj vnútri v posilňovni. Tak teda s energiou do toho!

